Id-Deċiżjoni tal-Kunsill
tat-8 ta'April 2003
dwar il-kopriment ta' l-ispejjeż li ntnefqu mill-Bank Ewropew ta' Investiment għall-immaniġjar tal-Faċilità ta' Investiment, tal-Ftehim ta' Cotonou u d-Deċiżjoni ta' l-Assocjazzjoni Barranija
(2003/268/KE)
IL-KUNSILL TA' L-UNJONI EWROPEA
Wara li kkunsidra t-Trattat li jistabbilixxi l-Komunità Ewropea
Wara li kkunsidra l-Ftehim ta' Sħubija bejn il-membri tal-Grupp ta' l-Istati Afrikani, tal-Karajbi u tal-Paċifiku minn naħa, u l-Komunità Ewropea u l-Istati Membri tagħha minn oħra, iffirmat f'Cotonou fit-23 ta' Ġunju 2000 [1] minn hawn "il quddiem msejjaħ 'il-Ftehim ta' Cotonou."
Wara li kkunsidra l-Ftehim Intern tat-12 ta' Settembru 2000 bejn ir-Rappreżentanti ta' l-Istati Membri, li qed jiltaqgħu fil-Kunsill, fuq l-Iffinanzjar u l-Amministrazzjoni tal-Programm ta' Għajnuna Komunitarja taħt il-Protocol Finanzjarju għall-Ftehim ta' Sħubija bejn l-Istati Afrikani tal-Karajbi u tal-Paċifiku, u l-Komunità Ewropea u l-Istati Membri tagħha iffirmat f'Cotonou (Benin) fit-23 ta'Ġunju 2000, u l-allokazzjoni ta' slots ta' assistenza finanzjarja għall-Pajjiżi Barranin u Territorji li għalihom tapplika r-Raba' Parti tat-Trattat tal-KE [2] u b'mod partikolari l-Artikolu 8(2) tiegħu,
Wara li kkunsidra d-Deċiżjoni tal-Kunsill 2001/822/KE tas-27 ta' Novembru 2001 fuq l-Assoċjazzjoni tal-Pajjiżi Barranin u t-tTerritorji fil-Komunità Ewropea,(Id-Deċiżjoni ta' l-Assoċjazzjoni Barranija) [3]
Wara li kkunsidra l-proposta mill-Kummissjoni magħmula bi ftehim mal-Bank Ewropew ta' Investiment, minn hawn "il quddiem msejjaħ" il-Bank',
Billi:
(1) Fil-Ftehim ta' Cotonou u d-Deċiżjoni ta' l-Assoċjazzjoni tal-Pajjiżi Barranin għad m'hemmx proviżjoni li tilqa' l-ispejjeż li ntnefqu mill-Bank għall-immaniġjar tal-Faċilità ta' Investiment
(2) Il-Bank għandu japplika kull qliegħ iġġenerat mill-onorarji ta' stima standard iddebitati lill-klienti tal-Facilità' ta' Investiment għall-kopertura tal-prezz normali tiegħu, minbarra l-onorarji eċċezzjonali rċevuti biex ikopru spejjeż straordinarji li ntnefqu
ADOTTA DIN ID-DEĊIŻJONI:
Artikolu 1
Il-proviżjoni għall-onorarji iddebitati mill-Bank biex jimmaniġġa l-Faċilità ta' Investiment u s-sussidji tar-rati ta' interessi inklużi r-risorsi riservati għall-Pajjiżi u Territorji Barranin (minn hawn "il quddiem" 'l-OCT ") għandha tkun ekwivalenti ta' mhux aktar minn 10 % ta' EUR 2200 miljun fuq ħames snin. L-onorarji huma maħsuba sabiex ikopru bi sħiħ l-ispejjeż ta' l-immaniġġjar tal-Faċilità ta' Investiment, inklużi s-somom allokati għas-sussidji ta'interessi finanzjarji għall-operazzjonijiet fl-Istati ta' ACP u ta' OCP, tul il-ħames snin ta' l-Ewwel Protokol Finanzjarju tal-Ftehim ta' Cotonou,"
Artikolu 2
Sakemm l-ambitu tal-Bank kif definit fl-Anness II tal-Ftehim ta' Cotonou u fil-linji operazzjonali ma jinbidilx, l'onorarju massimu speċifikat taħt l-Artikolu 1 għandu jikkostitwixxi l-għola limitu.
Artikolu 3
Kull sena,sa mhux aktar tard mill-1 ta' Settembru, il-Bank għandu jippreżenta' l-istimi ta' l-ispejjeż għas-sena ta' wara u l-livell korrispondenti ta' l-onorarji meħtieġa lill-Kumitat tal-Faċilità ta' Investiment.Dawn id-data għandhom jiġu nklużi fil-pjan ta' dħul u nefqa tal-Faċilità ta' Investiment approvat mill-Kumitat tal-Faċilità ta' Investiment.Il-preżentazzjoni ta' l-ispejjeż għall-ewwel sena ser tiddependi mid-data tal-bidu fis-seħħ tal-Ftehim ta' Cotonou
Artikolu 4
Kull sena il-Bank għandu jippreżenta, l-ispejjeż reali li ntnefqu tul is-sena ta' qabel fir-rapport annwali lill-Kumitat tal-Faċilità ta' Investiment biex ikun approvat mill-Kumitat tal-Faċilità ta' Investiment, kif ukoll l-ammont ta' onorarji ta' stima miġbura mingħand il-klienti tal-Faċilità ta' Investiment tul l-istess sena. L-abbozz tar-rapport annwali li jikkontjeni dawn il-figuri għandu jiġi mogħti lill-Faċilità ta' Investiment sa mhux aktar tard mit-28 ta' Frar u r-rapport finali sa mhux aktar tard mit-30 ta' Ġunju.
Artikolu 5
Jekk l-ispejjes li ntnefqu mill-Bank tul-sena speċifikata ikunu iżjed jew inqas minn dawk ippreżentati fil-pjan ta' dħul u nefqa,il-Bank jitlob lill-Kumitat tal-Faċilità ta' Investiment biex jiddeċiedi fuq l-arranġamenti neċessarji.
Artikolu 6
Il-proviżjonijiet għall-onorarji msemmija fl-Artikolu 1 għandhom jiġu milqugħa mir-rimborsi, lejn l'Istati Membri, tal-pagamenti tas-servizz debitali, ġenerati bl-operazzjonijiet ta'riskju kapitali u b'self speċjali magħmula fil-Konvenzjonijiet ACP-KE suċċessivi.L-ammont li għandu jingħata minn kull Stat Membru jiġi determinat mis-sehem tiegħu fil-kontribuzzjoni lejn id-9 Fond ta' Żvillup Ewropew. Fil-każ ta' Stati Membri li mhux qed jirċievu biżżejjed mir-rimborsi, il-Bank jiddebita l-kont tagħhom u jiċċarġja rata ta' interess annwali ekwivalenti għar-rata EONIA, użata nieqes tnax u nofs punt bażi.
Artikolu 7
Il-Kunsill, b'aġir fuq proposta mill-Kummissjoni,magħmula fi ftehim mal-Bank għandu jiddeċiedi kif jiffinanzja l-onorarji tal-Bank kif imsemmija fl-Artikolu 1 jekk ir-rimborsi ta'pagamenti tas-servizz debitali ma jkunux biżżejjed għal dan il-għan.
Artikolu 8
L-Istati Membri hawnhekk jawtorizzaw lill-Bank biex inaqqas l-onorarji direttament mill-kont li għandhom fil-Bank u li fih jiġu kreditati r-rimborsi msemmijin fl-Artikolu 6. L-onorarji għandhom jitnaqqsu fl-ewwel jum utili/ġranet tx-xogħol ta' kull kwart tas-sena u għandhom jiġu mħallsa b'rata annwali ekwivalenti għar-rata EONIA użata, nieqes tnax u nofs punt bażi.
Artikolu 9
Din id-Deċiżjoni tiġi fis-seħħ fl-istess data tal-Ftehim Intern. Għandha tapplika għall-perijodu ta' ħames snin sakemm ma jkunx hemm Ftehim oħrajn li jiġu addotati wara.
Artikolu 10
Din id-Deċiżjoni hija ndirizzata lill-Istati Membri.
Magħmula fl-Lussemburgu, fit-8 ta'April 2003.